लाइव कॉन्सर्ट के बीच हाथ पकड़कर खींचा, सिंगर ने परफॉर्मेंस रोककर समझाया
Arijit Singh concert in Aurangabad turned into a controversy due to a fan's misbehavior. बॉलीवुड के जाने माने सिंगर एक कॉन्सर्ट के दौरान घायल हो गए। वह महाराष्ट्र के औरंगाबाद में अपनी लाइव परफॉर्मेंस दे रहे थे, जहां एक शख्स ने कॉन्सर्ट के दौरान उनका हाथ खींच लिया
बॉलीवुड के जाने माने सिंगर अरिजीत सिंह एक कॉन्सर्ट के दौरान घायल हो गए। वह महाराष्ट्र के औरंगाबाद में अपनी लाइव परफॉर्मेंस दे रहे थे। उस दौरान एक महिला ने उनका हाथ खींच लिया, जिससे उन्हें हाथ पर चोट लग गई। इवेंट से जुड़ा एक वीडियो सोशल मीडिया पर सामने आया है। वीडियो में अरिजीत इस घटना के बाद उस महिला को बड़े ही शांत तरीके से समझाते हुए दिखाई दे रहे हैं।
क्या बोले सिंगर?
वीडियो में सिंगर कह रहे हैं, 'आप मुझे खींच रहे हैं, प्लीज स्टेज पर आ जाइए। मेरे हाथ में तकलीफ हो रही है, ठीक है। आपको समझना होगा, मैं बिना कारण आपको दोष नहीं दे रहा हूं। मेरे हाथ में सच में दर्द हो रहा है।'
बोले- क्या मैं चला जाऊं
उन्होंने आगे कहा, 'आप यहां मजे करने के लिए हैं, कोई समस्या नहीं है। लेकिन अगर मैं परफॉर्म नहीं कर पाऊंगा तो आप कैसे इंजॉय करेंगे। आप मुझे ऐसे खींच रही हैं, अब मेरे हाथ कांप रहे हैं। क्या मैं चला जाऊं?'। ये सुनने के बाद महिला ने सिंगर से कई बार माफी मांगी।
फैंस ने की अरिजीत की तारीफ
वीडियो सामने आते ही फैंस अरिजीत के इस शांत बर्ताव की तारीफ कर रहे हैं। वीडियो पर एक यूजर ने कमेंट कर लिखा, 'ये घटना बेहद शर्मनाक थी।' तो वहीं दूसरे यूजर ने लिखा, 'कैसे उन्होंने अपना आपा नहीं खोया, और अभी भी अच्छे तरीके से समझा रहे हैं।'
फैन की हरकत से सिंगर को लगी चोट
बता दें, यह घटना तब हुई जब एक महिला फैन ने अरिजीत से हाथ मिलाने की कोशिश में उनका दाहिना हाथ खींच लिया, जिससे वह अपना संतुलन खो बैठे और उन्हें चोट लग गई।
बता दें अरिजीत इन दिनों में एक राष्ट्रव्यापी दौरे पर हैं। इस दौरे में वे पहले ही दिल्ली, कोलकाता और अहमदाबाद में परफॉर्म कर चुके हैं।